Na osnovi članka 20. stavka 4. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08., 61/11, 04/18, 112/19), Povjerenstvo za provedbu natječaja u postupku prijema koordinatora na projektu „Zaželi bolji život u općini Bizovac“ objavljuje

POZIV KANDIDATIMA

na prethodnu provjeru znanja

1. Povjerenstvo za provedbu natječaja u postupku prijema koordinatora na projektu „Zaželi bolji život u općini Bizovac“ (u daljnjem tekstu: Povjerenstvo) utvrđuje da pisanoj provjeri znanja mogu pristupiti sljedeći kandidati (prema abecednom redu prezimena):
2. Nenad Duvnjak, Brezovica, Ulica bana Josipa Jelačića 22
3. Tanja Pajnić, Bizovac, Ante Starčevića 11
4. Valentina Vuković, Osijek, Kralja Petra Svačića 2A
5. Navedeni kandidati se pozivaju na prethodnu provjeru znanja putem pisanog testiranja, koje će se, nakon provjere identiteta kandidata i uvodnih napomena, održati **21. srpnja 2021. godine (srijeda) u vijećnici Općine Bizovac, Ulica Kralja Tomislava 89, Bizovac s početkom u 10:00 sati**.

Testiranje će se provesti s obzirom na preporuke Stožera civilne zaštite vezano uz COVID-19, te će se o svim mjerama zaštite voditi računa neposredno prije i za vrijeme pisane provjere znanja. Sve što je potrebno za zaštitu od moguće zaraze osigurat će Općina Bizovac.

1. Na testiranje je potrebno ponijeti važeću osobnu iskaznicu, putovnicu ili vozačku dozvolu, kao i kemijsku olovku. Ukoliko koji kandidat na može dokazati identitet ne može pristupiti prethodnoj provjeri. Pisano testiranje traje maksimalno 60 minuta.
2. Ne postoji mogućnost naknadnog pisanog testiranja, bez obzira na razloge koje kandidate eventualno priječe da testiranju pristupe u naznačeno vrijeme. Smatra se da je kandidat koji se navedenog dana u zakazano vrijeme ne odazove pozivu, bez obzira na razloge, povukao prijavu na natječaj.
3. Ostale informacije vezane uz pisano testiranje kao i pravni izvori iz kojih se provodi testiranje, navedeni su u Podacima vezanim uz natječaj koji su prethodno objavljeni na mrežnoj stranici Općine Bizovac.
4. Za pisani dio provjere znanja dodjeljuje se od 1 do 10 bodova. Smatra se da su kandidati uspješno položili ako su na pisanom testiranju dobili najmanje 50% bodova, te će se s njima provesti intervju (razgovor).
5. Rezultati prethodne provjere znanja kandidata, kao i imena i prezimena kandidata, te raspored održavanja intervjua bit će objavljeni na mrežnoj stranici Općine Bizovac i oglasnoj ploči Općine Bizovac, Ulica Kralja Tomislava 89, Bizovac.
6. Na usmenom testiranju (intervjuu), Povjerenstvo će u razgovoru s kandidatima utvrditi interese, profesionalne ciljeve i motivaciju kandidata za rad na projektu „Zaželi bolji život u općini Bizovac“.
7. Ovaj Poziv objavljuje se na službenoj stranici Općine Bizovac : [www.općina-bizovac.hr](http://www.općina-bizovac.hr) i oglasnoj ploči Općine Bizovac, Ulica Kralja Tomislava 89, Bizovac.

*Povjerenstvo za provedbu natječaja*